**Ministru kabineta rīkojuma projekta “Par izglītības iestāžu darbinieku, kas, veicot darba pienākumus, ir ciešā saskarē ar izglītojamiem (izņemot pirmsskolas, speciālās izglītības iestāžu un 1.–6. klašu pedagogus un darbiniekus, kas, veicot darba pienākumus, nonāk ciešā saskarē ar bērniem) un zinātnisko darbinieku, kas strādā ar koronavīrusiem, citiem patogēniem vīrusiem un eksperimentālajiem dzīvniekiem, kā arī izstrādā jaunas vakcīnas vakcināciju” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu izglītības iestāžu darbinieku un zinātnisko darbinieku, kas strādā ar koronavīrusiem, citiem patogēniem vīrusiem un eksperimentālajiem dzīvniekiem, kā arī izstrādā jaunas vakcīnas, uzdevumu izpildi, noteikt izglītības iestāžu darbinieku, kas, veicot darba pienākumus, ir ciešā saskarē ar izglītojamiem un zinātnisko darbinieku, kas strādā ar koronavīrusiem, citiem patogēniem vīrusiem un eksperimentālajiem dzīvniekiem, kā arī izstrādā jaunas vakcīnas vakcināciju, prioritāri vakcinējamos amatus pret jaunā koronavīrusa SARS-CoV-2 izraisītās Covid-19 infekcijas slimību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par izglītības iestāžu darbinieku, kas, veicot darba pienākumus, ir ciešā saskarē ar izglītojamiem (izņemot pirmsskolas, speciālās izglītības iestāžu un 1.–6. klašu pedagogus un darbiniekus, kas, veicot darba pienākumus, nonāk ciešā saskarē ar bērniem) un zinātnisko darbinieku, kas strādā ar koronavīrusiem, citiem patogēniem vīrusiem un eksperimentālajiem dzīvniekiem, kā arī izstrādā jaunas vakcīnas, vakcināciju” (turpmāk – projekts) izstrādāts, pamatojoties uz Ministru kabineta 2021. gada 16. februāra sēdes protokollēmuma (prot. Nr. 17 3. §) “Informatīvais ziņojums “Par prioritāri vakcinējamām personu grupām”” 4. punktā uzdoto – pirms V un VII prioritāri vakcinējamās grupās iekļauto sabiedrības grupu vakcinācijas uzsākšanas nozaru ministrijām nodrošināt atbilstošo organizāciju vai uzņēmumu un profesiju vai amatu sarakstu sagatavošanu un iesniegšanu apstiprināšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības iestāžu darbinieki, kas, veicot darba pienākumus, ir ciešā saskarē ar izglītojamiem (izņemot pirmsskolas, speciālās izglītības iestāžu un 1.–6. klašu pedagogus un darbiniekus, kas, veicot darba pienākumus, nonāk ciešā saskarē ar bērniem) un zinātniskie darbinieki, kas strādā ar koronavīrusiem, citiem patogēniem vīrusiem un eksperimentālajiem dzīvniekiem, kā arī izstrādā jaunas vakcīnas, ir izglītības un zinātnes nozares darbinieki. Saskaņā ar Izglītības likuma 1.panta 4.punktu izglītība ir sistematizētu zināšanu un prasmju apguves un attieksmju veidošanas process un tā rezultāts. Izglītības process ietver mācību un audzināšanas darbību. Izglītības rezultāts ir personas zināšanu, prasmju un attieksmju kopums. Savukārt, izglītības iestāde ir valsts, pašvaldību, valsts augstskolu vai citu juridisko vai fizisko personu dibināta iestāde, kuras uzdevums ir izglītības programmu īstenošana, vai komercsabiedrība, kuram izglītības programmu īstenošana ir viens no darbības veidiem. Atbilstoši Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 32.72.apakšpunktam ir pārtraukta mācību procesa norise klātienē visās izglītības iestādēs un nodrošinātas mācības attālināti, izņemot noteiktus gadījumus. Izglītības iestādes, īstenojot licencētās izglītības programmas, ņemot vērā epidemioloģisko situāciju un reģionālo principu, nodrošina mācību procesa īstenošanu gan klātienē, gan attālināti. Turklāt klātienē pedagogam ir atļauts sniegt individuālas konsultācijas, lai izglītojamais sagatavotos valsts pārbaudījumiem, tādējādi noslēgtu izglītības ieguvi noteiktā pakāpē vai pārietu nākošajā izglītības līmenī. Klātienē izglītības iestādēs ir svarīgi īstenot profesionālās izglītības programmu praktisko daļu, kurās tas ir apgrūtinoši vai nav praktiski iespējams attālināti. Tas ir būtiski praktisko zināšanu un prasmju, kompetences veidošanai t.i. praktiskās mācības un prakses, kuras izglītības iestāde organizē darbnīcās, laboratorijās u.c. telpās. Klātienē profesionālās izglītības iestādēs ir nepieciešams organizēt konsultācijas un pārbaudījumus, lai izglītojamie varētu iegūt noslēguma vērtējumus profesionālās izglītības priekšmetos un moduļos. Saskaņā ar Ministru kabineta 2019.gada 25.jūnija noteikumu Nr. 276 “Valsts izglītības informācijas sistēma” 16.punktam Valsts izglītības informācijas sistēmā (turpmāk – sistēma) iekļauj informāciju par izglītības iestādes tehnisko personālu. Sistēmā netiek ievadīta informācija par tehniskā personāla amatiem vai profesijām. Ministrija ir vērtējusi svarīgos tehniskā personāla amatus izglītības iestādēs un iesniegusi nepieciešamo tehniskā personāla skaitu.Atbilstoši Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 32.72.apakšpunktam ir pārtraukta mācību procesa norise klātienē visās izglītības iestādēs un nodrošinātas mācības attālināti, izņemot: visu kursu profesionālās izglītības programmu un augstākās izglītības visu studiju kursu studiju programmu praktiskās daļas apguvi, kura nepieciešama profesionālo prasmju ieguvei un kuru nav iespējams veikt attālināti vai pārcelt uz turpmākiem studiju posmiem, nodrošinot, ka grupā ir ne vairāk kā pieci izglītojamie un tiek ievērotas epidemioloģiskās drošības prasības, kā arī klīnisko praksi rezidentūrā (32.7 [2.2](https://likumi.lv/ta/id/315304#n2.2).apakšpunkts).Lai varētu nodrošināt augstākās izglītības studiju programmu īstenošanu pieciem izglītojamajiem klātienē, ir nepieciešams tehniskais un apkalpojošais personāls, kas sagatavo laboratorijas darbus – iekārtas, materiālus, reaģentus u.c. un tos izsniedz studējošajiem, lai varētu notikt praktiskās nodarbības, kā arī nodrošina iekārtu darbību un reaģē uz tehniskiem traucējumiem, tādējādi nonākot tiešā studējošo tuvumā. Līdz ar to šāds personāls pilnībā atbilst V prioritārajai grupai.Atbilstoši Zinātniskās darbības likuma 4.panta zinātniskie darbinieki ir zinātnieki, zinātnes tehniskais personāls un zinātni apkalpojošais personāls. Viens no zinātnieka uzdevumiem ir veikt zinātniskos pētījumus, informēt sabiedrību par zinātniskajiem pētījuma rezultātiem, veicot zinātnisko darbību, nodrošināt zinātnisko pētījumu objektivitāti. Zinātnieki un pētnieki bieži strādā paaugstināta inficēšanās riska apstākļos, piemēram, pētot vīrusus un izstrādājot vakcīnas, nākas saskarties ar patogēniem vīrusiem, t. sk. koronavīrusiem; veicot pētījumus, jāstrādā ar eksperimentālajiem dzīvniekiem, kas, pirmkārt, var būt infekcijas izplatītāji un, otrkārt, kuru aizsardzība no slimībām un labturība jānodrošina saskaņā ar Dzīvnieku aizsardzības likumu (<https://likumi.lv/ta/id/14940-dzivnieku-aizsardzibas-likums>). Bez tam zinātnieki ir arī pedagogi un klātienes mācībās laboratorijās vai citās telpās saskaras ar izglītojamo grupām un var pārnest infekciju vai inficēties paši. Jāņem vērā tas, ka nav pieļaujama izglītības iestāžu pedagogu un tehnisko darbinieku liela skaita pakļaušana inficēšanās riskam, kas varētu izraisīt nespēju pildīt pedagoga pienākumus visā izglītības sistēmā kopumā.Izglītības un zinātnes ministrija kā vadošā valsts pārvaldes iestāde izglītības un zinātnes jomā, sagatavojot amatu sarakstu, nodrošina vienotu pieeju informācijas iesniegšanai par prioritāri vakcinējamām personām V grupā.Projekta pielikumā “Izglītības iestāžu darbinieku, kas, veicot darba pienākumus, ir ciešā saskarē ar izglītojamiem (izņemot pirmsskolas, speciālās izglītības iestāžu un 1.–6. klašu pedagogus un darbiniekus, kas, veicot darba pienākumus, nonāk ciešā saskarē ar bērniem) un zinātnisko darbinieku, kas strādā ar koronavīrusiem, citiem patogēniem vīrusiem un eksperimentālajiem dzīvniekiem, kā arī izstrādā jaunas vakcīnas, amatu saraksts (V prioritāri vakcinējamo personu grupa)” ir iekļauti vispārējās izglītības iestādes, profesionālās pamata un vidējās izglītības iestāžu, profesionālās ievirzes izglītības iestāžu pedagogi un tehniskais personāls, profesionālās izglītības iestāžu pedagogi, augstskolu akadēmiskais personāls un vispārējais augstskolas personāls, zinātnisko institūtu zinātniskie darbinieki, kas strādā ar koronavīrusiem, citiem patogēniem vīrusiem un eksperimentālajiem dzīvniekiem, kā arī izstrādā jaunas vakcīnas.Tādējādi, ir svarīgi prioritāri vakcinēt minētajās izglītības iestādēs un augstskolās nodarbinātos, un zinātniskos darbiniekus, kuri ietilpst V prioritāri vakcinējamo personu grupā, iespējami tuvākā laikā, līdz ar to, saglabājot izglītības iestāžu, augstskolu darbības nepārtrauktību, kas nepieciešama izglītojamo tiesību ievērošanai un zinātnisko darbinieku uzdevumu nodrošināšanai.  |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz izglītības iestāžu darbiniekiem un zinātniskajiem darbiniekiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar.  |
| 3. | Sabiedrības līdzdalības rezultāti | Projekts šo jomu neskar.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, izglītības iestādes, augstskolas, zinātniskie institūti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministre I. Šuplinska

Vīza: valsts sekretārs Jānis Volberts

Dambīte 65804934

Daiga.Dambite@izm.gov.lv